সেন বংশের রাজাদের খনন করা দীঘি আর সুলতানি আমলের মুসলিম শাসকদের স্থাপিত মসজিদ, মাদ্রাসাসহ বিভিন্ন স্থাপনা এই জেলাকে দিয়েছে ঐতিহাসিক সমৃদ্ধি। সে সঙ্গে ব্রিটিশ আমলে নির্মিত বেশ কয়েকটি স্থাপনা ইতিহাসের পুনর্পাঠ হিসেবে দেখা যাবে। দূর অতীতের পুণ্ড্রবর্ধন, গৌড় ও জান্নাতাবাদের মতো আলোকিত স্থান ও ঐতিহ্যে লালিত ধনজনে পূর্ণ এক সমৃদ্ধশালী অঞ্চল এ চাঁপাইনবাবগঞ্জ। ঢাকা থেকে ৩১৭ কিলোমিটার আর বিভাগীয় শহর রাজশাহী থেকে দূরত্ব মাত্র ৮২ কিলোমিটার।